b'\n_START_ARTICLE_\nKazimir Bavec\n_START_SECTION_\n\xc5\xbdivljenje\n_START_PARAGRAPH_\nRodil se je kot zadnji izmed otrok Marije Bavec (Kvaternik, iz \xc5\xa0marate) in Jo\xc5\xbeefa Bavec iz Kozari\xc5\xa1\xc4\x8d. Osnovno \xc5\xa1olo je obiskoval v Iga vasi v Lo\xc5\xa1ki dolini, \xc5\xa1olanje je nadaljeval na Trgovski \xc5\xa1oli v Bre\xc5\xbeicah. Voja\xc5\xa1ki sta\xc5\xbe je slu\xc5\xbeil v enoti medicinske pomo\xc4\x8di v Ni\xc5\xa1u ter nato, kot mlad fant, pri\xc5\xa1el v Vipavsko dolino zaradi ponujene slu\xc5\xbebe. Opravljal je delo trgovca v Batujah in Goja\xc4\x8dah. V Vipavski dolini je spoznal Leticijo Krko\xc4\x8d (iz Goja\xc4\x8d) in se leta 1961 poro\xc4\x8dil. V zakonu so se jima rodili trije otroci. Po rojstvu prvega otroka se je zaposlil na Petrolu in ob delu dokon\xc4\x8dal Vi\xc5\xa1jo ekonomsko-komercialno \xc5\xa1olo v Mariboru. Poklicna pot ga je nato vodila v tovarno pohi\xc5\xa1tva Lipa, kjer je ve\xc4\x8dino let vodil oddelek uvoza in izvoza pohi\xc5\xa1tva. Tik pred upokojitvijo je slu\xc5\xbeboval na uvozno izvoznem podjetju Escargo. Politi\xc4\x8dno aktiven je postal \xc5\xa1ele po upokojitvi. Od leta 1994 do 2000 je bil \xc5\xbeupan Ob\xc4\x8dine Ajdov\xc5\xa1\xc4\x8dina._NEWLINE_Umrl je konec leta 2008 po kratki in hudi bolezni. Pokopan je v \xc4\x8crni\xc4\x8dah.'